ΓΡΑΠΤΗ ΕΡΩΤΗΣΗ E-2342/01

υποβολή: Pat Gallagher (UEN) προς την Επιτροπή

(1 Αυγούστου 2001)

Θέμα: Μειονοτικές και περιφερειακές γλώσσες — πρόσβαση στις νέες τεχνολογίες

Δεν φρονεί η Επιτροπή ότι η πρόσβαση στις νέες τεχνολογίες των πληροφοριών και επικοινωνιών αποτελεί ουσιαστικό παράγοντα για την προώθηση των μειονοτικών και περιφερειακών γλωσσών· Ποιά μέτρα προτείνει για να καταστήσει δυνατή την πρόσβαση και, μέσω αυτής, την προώθηση των εν λόγω γλωσσών·

Κοινή απάντησητου κ. Reding εξ ονόματος της Επιτροπήςστις γραπτές ερωτήσεις E-2340/01, E-2341/01 και E-2342/01

(17 Οκτωβρίου 2001)

Η Επιτροπή συμμερίζεται την άποψη ότι οι περιφερειακές και οι μειονοτικές γλώσσες συνιστούν μοναδικό στοιχείο της πολιτιστικής κληρονομιάς της Ευρώπης. Στην παράγραφο 4 του άρθρου 151 (πρώην άρθρο 128) της συνθήκης ΕΚ προβλέπεται ότι η Κοινότητα, όταν αναλαμβάνει δράσεις δυνάμει άλλων διατάξεων της συνθήκης ΕΚ, λαμβάνειπόψη της τις πολιτιστικές πτυχές, αποβλέποντας ειδικότερα στο σεβασμό και στην προώθηση της πολυμορφίας των πολιτισμών της. Αυτή η διάταξη ισχύει και για τις γλώσσες, ως μέσα πολιτιστικής έκφρασης και μετάδοσης. Οι πρωτοβουλίες που αφορούν περιφερειακές ή μειονοτικές γλώσσες είναι επιλέξιμες για χρηματοδότηση στο πλαίσιο ενός μεγάλου φάσματος κοινοτικών προγραμμάτων και δράσεων, συμπεριλαμβανομένων αυτών που ανέφερε το αξιότιμο μέλος, στο βαθμό που συμβάλουν στην επίτευξη των στόχων της εκάστοτε δράσης. Μόνη εξαίρεση αποτελούν συγκεκριμένες δράσεις του προγράμματος ΣΩΚΡΑΤΗΣ, κυρίως η δράση Lingua, που στοχεύουν στις λιγότερο ομιλούμενες επίσημες γλώσσες της Ένωσης, συν της ιρλανδικής και της λουξεμβουργέζικης.

Το ειδικό πρόγραμμα Κοινωνία της πληροφορίας φιλική προς τον χρήστη, η οποία εντάσσεται στο πέμπτο πρόγραμμα πλαίσιο για την ανάπτυξη της έρευνας και της τεχνολογίας, στο πλαίσιο της κεντρικής δράσης Περιεχόμενο και εργαλεία πολυμέσων, μεταξύ των άλλων στόχων του, επιδιώκει την προώθηση της γλωσσικής και πολιτιστικής πολυμορφίας, επιτρέποντας έτσι τη συνεκτίμηση γλωσσικών θεμάτων. Επίσης, στο πλαίσιο του ειδικού προγράμματος Βελτίωση του ανθρώπινου δυναμικού, η κεντρική δράση Βελτίωση της κοινωνικοοικονομικής βάσης γνώσεων προωθεί την έρευνα σε γλωσσικές παραμέτρους, κατά τη διαδικασία διαμόρφωσης των αξιών της ιδιότητας του πολίτη.

Η πρόσβαση σε σύγχρονα μέσα επικοινωνίας είναι σημαντική για να παραμείνουν ζωντανές οι λιγότερο ομιλούμενες γλώσσες, οι δε πρωτοβουλίες που περιλαμβάνουν λιγότερο ομιλούμενες γλώσσες είναι επιλέξιμες για παροχήποστήριξης στο πλαίσιο των προγραμμάτων που διαχειρίζεται η Γενική Διεύθυνση για την Κοινωνία της Πληροφορίας, όπως το πρόγραμμα e-Content, το οποίο αποτελεί μέρος της πρωτοβουλίας e-Europe και έχει ως στόχο την ενθάρρυνση της ανάπτυξης και χρήσης ευρωπαϊκού ψηφιακού περιεχομένου στα παγκόσμια δίκτυα καθώς και την προώθηση της γλωσσικής πολυμορφίας στην κοινωνία της πληροφορίας.

Δεν περιλαμβάνεται στα άμεσα σχέδια της Επιτροπής η πρόταση ενός προγράμματος που θα στοχεύει ειδικά στην προώθηση περιφερειακών και μειονοτικών γλωσσών. Ωστόσο, σε συνέχεια του Ευρωπαϊκού Έτους των Γλωσσών 2001, η Επιτροπή θα εξάγει συμπεράσματα από τις πολλές εκδηλώσεις και πρωτοβουλίες που γίνονται κατά τη διάρκεια του έτους καθώς και από την ευρεία δημόσια συζήτηση που ενθάρρυνε αυτή η πρωτοβουλία, όσον αφορά γλώσσες και γλωσσικά θέματα, προκειμένου να αναπτύξει μια μακροπρόθεσμη στρατηγική για τη γλωσσική πολυμορφία και την εκμάθηση γλωσσών στην Ένωση.

Το ταμείο συνοχής χρησιμοποιείται για επενδύσειςποδομής μεγάλης κλίμακας, στον τομέα του περιβάλλοντος και των μεταφορών και ως εκ τούτου, οι επενδύσεις για μειονοτικές και περιφερειακές γλώσσες μάλλον δεν ενδείκνυνται για χρηματοδότηση.

Σκοπός των διαρθρωτικών ταμείων είναι η περαιτέρω οικονομική και κοινωνική συνοχή, μέσω της ανάπτυξης και της απασχόλησης. Ενώ σχέδια που έχουν ως αποκλειστικό τους σκοπό την προώθηση μειονοτικών και περιφερειακών γλωσσών δεν είναι επιλέξιμα, τα διαρθρωτικά ταμεία μπορούν να συμβάλουν στην ανάπτυξη του τουρισμού και στηνποστήριξη πολιτιστικών επενδύσεων. Αυτό μπορεί να αφορά περιφερειακές και μειονοτικές γλώσσες. Κατά το παρελθόν, τα διαρθρωτικά ταμεία έχουνποστηρίξει για παράδειγμα διάφορα μέτρα οικονομικήςποστήριξης ειδικά για την περιοχή Gaeltacht στην Ιρλανδία, για τηλεοπτικές εκπομπές εντός της Ένωσης στην ουαλική γλώσσα και για επενδύσειςποδομής στο πανεπιστήμιο της Κορσικής (Γαλλία).